18.02.2016 มาถึงหน้าร้านตอนประมาณ 17.00 พนักงานจดคิวไปก่อนเพราะร้านเปิด 17.30 มีคนมารอก่อนบ้างแต่ก็ไม่เยอะมากค่ะ

พนักงานผายมือให้เข้าไปนั่งที่มุมอับสุดของร้าน เรียกพนักงานยากมาก ยกจนสุดแขนก็ยังไม่มีใครมอง ไม่สนใจจะมารับออเดอร์

แต่พอได้สั่งก็รออาหารไม่นานมาก วันนี้ซาชิมิชิ้นหนาสดเหมือนเดิม/ ฟัวกราส์ชิ้นใหญ่แต่ไม่ละลายในปากเท่าครั้งก่อน / Unagi Roll (ใช้โปรไลน์ลดจาก 560 เหลือ 336฿) โรลหน้าปลาไหลย่างทาซอสหวาน ข้างในเป็นไข่หวานและแตงกวา รสชาติลงตัวมากค่ะ ชอบที่ชิ้นปลายนี่ให้ปลาไหลมาชิ้นยาวมาก

วันนี้ลองของหวานเป็น Hokkaido Cheesecake Double Fromage เห็นเค้าเขียนว่า 100% imported ราคา 160฿ ก็คิดว่าชิ้นจะใหญ่เท่าเค้กที้เค้าขายกันทั่วไป แต่ปรากฏว่าผิดคาดค่ะ ตอนมาเสิร์ฟนี่เงิบเลย เล็กอย่างกับตักมาให้ชิม เทียบกับราคาแล้วถือว่าแพงมาก ถามว่าอร่อยไหม อร่อยค่ะ หอมนมมาก เนื้อเค้กแน่นๆเย็นๆเหมือนไอศกรีม แต่ราคาเท่านี้ไม่ไหวนะ ==

ของหวานฟรีวันนี้ไม่ใช่คัสตาร์ดแล้วแค่เป็นโมจิสองชิ้นเล็กในน้ำเชื่อมน้ำตาลทรายแดงค่ะ

สรุปนะคะ เป็นสาขาที่คนไม่เยอะ ไม่ควรนั่งในมุมอับเพราะพนักงานไม่สนใจเลย และไม่ควรสั่งชีสเค้กค่ะ